**PIELIKUMS**

Ogres novada pašvaldības domes

24.02.2022. sēdes lēmumam

(protokols Nr.3; 25)

# Ogres sākumskolas

# IEKŠĒJĀS REORGANIZĀCIJAS PLĀNS

**Mērķis:** Nodrošināt Ogres izglītības iestāžu konkurētspēju, veicot Ogres sākumskolas iekšējo reorganizāciju, izveidojot kvalitatīvu, mūsdienīgu un iekļaujošu pamatskolu.

# Uzdevumi:

1. Līdz 2022. gada 24.augustam veikt Ogres sākumskolas pārveidi par pamatskolu, veicot iekšējo reorganizāciju.
2. Ne vēlāk kā 2022. gada 24. augustā darbību uzsākt pamatskolai, kas īsteno:
   1. pamatizglītības programmu 1. - 9. klasē Meža prospektā 14, Ogrē, Ogres novadā;
   2. speciālās izglītības programmas 1. - 9. klasē Meža prospektā 14, Ogrē, Ogres novadā.
3. Turpināt akreditēto izglītības programmu īstenošanu 1. - 6. klašu posmā, un 2022./2023. mācību gadā uzņemt izglītojamos 7. klasē no jauna licencētā pamatizglītības programmā.
4. Informēt iekšējās reorganizācijas procesā iesaistītos darbiniekus, izglītojamos un izglītojamo vecākus par plānoto iekšējās reorganizācijas procesu, par šajā procesa gūtajiem ieguvumiem un sniegt atbalstu procesā iesaistītajām pusēm.

# Iekšējās reorganizācijas plāns – veicamās darbības

# laikā no 2022. gada 14. janvāra līdz 2022. gada 24. augustam

|  |  |  |  |
| --- | --- | --- | --- |
| **Veicamās darbības** | **Termiņš** | **Atbildīgais** | **Piezīmes par izpildi** |
| Informēt Ogres sākumskolas darbiniekus un skolas padomi, vecākus par Ogres sākumskolas iekšējo reorganizāciju par pamatskolu | 2022. gada  7. februāris | Ogres novada Izglītības pārvalde |  |
| Organizēt Ogres sākumskolas direktora amata pretendentu konkursu un apstiprināt Ogres sākumskolas direktoru Ogres novada domes sēdē | 2022. gada  marts | Ogres novada Izglītības pārvalde  Ogres novada pašvaldības Centrālās administrācijas Personālvadības nodaļa (turpmāk - Personālvadības nodaļa)  Ogres novada dome |  |
| Izveidot Ogres sākumskolas iekšējās reorganizācijas komisiju | 2022. gada  1. marts | Ogres novada pašvaldības izpilddirektors |  |
| Sagatavot un iesniegt dokumentus Izglītības un zinātnes ministrijā (turpmāk - IZM) saskaņojuma par Ogres sākumskolas iekšējo reorganizāciju saņemšanai | 2022. gada  24. februāris | Ogres novada Izglītības pārvalde |  |
| Izvērtēt izglītības programmas, sagatavot un saskaņot ar dibinātāju licencēšanai vai licenču nomaiņai nepieciešamās izglītības programmas. Pēc IZM iekšējās reorganizācijas saskaņojuma licencēt izglītības programmas Izglītības kvalitātes valsts dienestā (turpmāk - IKVD) | 2022. gada  1. maijs | Ogres sākumskola  Ogres novada Izglītības pārvalde |  |
| Sagatavot pamatskolas organizatorisko struktūru, izstrādāt amatu un mēnešalgu likmju sarakstu un iesniegt to apstiprināšanai Ogres novada pašvaldības domē | 2022. gada jūnijs | Ogres sākumskola |  |
| Veikt izmaiņas Ogres sākumskolas un Ogres Valsts ģimnāzijas 2022. gada budžetos | 2022. gada  jūnijs | Reorganizācijas komisija |  |
| Sagatavot un iesniegt Ogres novada pašvaldības domei apstiprināšanai Ogres Centra pamatskolas nolikuma projektu un Ogres novada pašvaldības domes lēmuma par Ogres sākumskolas nosaukuma maiņu un Ogres Centra pamatskolas nolikuma apstiprināšanu projektu | 2022. gada  jūnijs | Ogres novada Izglītības pārvalde |  |
| Sagatavot un iesniegt IKVD dokumentus par grozījumu izdarīšanu Izglītības iestāžu reģistrā par šajā lēmumā noteikto iekšējo reorganizāciju | 2022. gada  1. augusts | Ogres sākumskola |  |
| Slēgt nodomu protokolus ar pedagogiem par darbu Ogres Centra pamatskolā | Pēc IZM iekšējās reorganizācijas saskaņojuma | Ogres sākumskola |  |
| Ogres sākumskolas un Ogres Valsts ģimnāzijas materiālo vērtību un finanšu līdzekļu inventarizāciju, mantas vērtības un saistību apjoma noteikšanu, kā arī bilancē esošās mantas, saistību nodošanu Ogres Centra pamatskolai | 2023. gada  1. janvāris | Reorganizācijas komisija |  |
| Ogres Centra pamatskolas attīstības plāna izstrāde | 2022. gada  1. oktobris | Ogres Centra pamatskola  Ogres novada izglītības pārvalde |  |
| Reorganizācijas komisijas sanāksmes | Pēc  nepieciešamības | Reorganizācijas komisijas priekšsēdētājs |  |